Veľká aliancia

Veľká aliancia alebo Augsburská liga predstavovala spojenecký pakt, ktorý bol slávnostne uzavretý dňa 12. mája roku 1689 a to zástupcami rímsko-nemeckého cisára Leopolda I. Habsburského a diplomaciou Spojených nizozemských provincií. Táto vojenská aliancia obsahovala záväzok o vzájomnej spolupráci v čase vojny o falcké dedičstvo. Deklarovaným cieľom signatárov bolo opätovné nastolenie podmienok Vestfálskeho mieru z roku 1648 ale aj Pyrenejského mieru, uzavretom roku 1659. Zároveň samotní signatári presadili, aby Francúzske kráľovstvo pod korunou Ľudovíta XIV. prenechalo územie Lotrinska panovníkovi Svätej ríši rímskej. K tomuto zväzku pristúpil taktiež anglický kráľ Viliam III. Oranžský ale aj diplomacia Španielskeho impéria a Savojského vojvodstva. Veľká aliancia sa stala pilierom spolupráce daných krajín v čase už spomenutej vojny o falcké dedičstvo proti Francúzskemu kráľovstvu. Konflikt sa skončil dňa 20. septembra roku 1697 v meste Rijswijk na území Spojených nizozemských provinicií (dnešné Holandsko).

 Referencie 

 Literatúra 
 SKŘIVAN, Aleš. (2002). Lexikon světových dějin: 1492–1914. Praha: Nakladatelství Aleš Skřivan ml. ISBN 80-86493-06-7.

 Pozri aj 
 Vojna o falcké dedičstvo

 Zdroj 

Kategória:Dejiny Holandska